නව_යටත්විජිතවාදය_අමෙරිකාව_සහ_ඉරානය
2007 අවසන් වන විට ලංකාව වචනයේ පරිසමාප්ති අරුතින් පෙරමුණු දෙකක යුද්ධයකට මැදිව සිටියාය. උතුරේ එල්ටීටී‍ය සමඟ භූමිය සඳහා වූ අවි ගැටුමට අමතරව ජත්‍යන්තරයේදී ඇමෙරිකාව කැනඩාව හා නෝර්වේ ප්‍රමුඛ බටහිර කදවුර සමඟ මානව හිමිකම් හා බලය බෙදීම යන කරුණූ උදෙසා රාජ්‍යතාන්ත්‍රික අරගලයක යෙදීමටද ඈට සිදුව තිබින. අගෝස්තුවේ ලංකාවේ කල සංචාරය මත පදනම්ව ජිනීවාහිදී ඉදිරිපත් වූ එක්සත් ජාතීන්ගේ මානව හිමිකම් කොමසාරිස්ගේ වාර්තාවද පැහැදිලිවම පක්ෂග්‍රාහී විය. සිවිල් අයිතිවාසිකම් හා අතුරුදන්වීම් යන මැයෙන් කෙරුන කෙරුන අර්ථකථනය තුල රජයේ හමුදා සිදුකල අත්ඩංගුවට ගැනීම් හා හමුදා මෙහෙයුන් නිසා උතුරේ සිවිල් ජීවිතයට සිදුවන බලපෑම් මිස එල්ටීටීය විසින් සිදුකල බලාත්කාරී ක්‍රියා, ළමා සොල්දාදුවන් බඳවා ගැනීම් හා දකුණේ සිවිල් වැසියන් ඉලක්ක කොටගත් ප්‍රහාර කෙරේ ලුයිස් ආර්බර් මහත්මිය ප්‍රමානවත් අවධානය යොමු කොට නොතිබිණ. බටහිර බලවතුන්ගේ තක්සේරුව වු‍යේ ලංකාවේ මුහුදු සීමාවෙන් තුනෙන් දෙකක් ආවරණය වූ උතුරු නැගෙනහිර දමිල පාලනයකට නතුවීම තම උපාය මාර්ගික අරමුණු සදහා වඩාත් හිතකර වනු ඇති බව පෙනේ. මෙ පිළිබඳ මනා අවබෝධයකින් පසුවූ එල්ටීටිඊය ද බටහිර රටවල සැලකිය යුතු දේශපලන නියෝජනයක් සහිත ඩයස්පෝරාවේ ආධාරයෙන් එහි ඵල නෙලීමට තැත් කලේය. මේ තත්වය යටතේ ලංකාව අසරණ වුවද හුදෙකලා නුවූවාය. ආර්ථික හේතූන්  මත චීනයේද, රාජ්‍යතාන්ත්‍රික  හේතූන් මත ඉරානයේද අඛණ්ඩ අනුග්‍රහය ගැන විශ්වාසය තබා කටයුතු කිරීමට තරම් ධෛර්යයක් හා ආත්ම විශ්වාසයක් කොළඹ රජයටද තිබිණ. දෙසැම්බර් 14 දා ඇමෙරිකානු තානාපති කාර්යාලයේ දෙවැනියා (Deputy Chief of Mission) ජේම්ස් මූර් බාරොන් ජයතිලක මාවතේ පිහිටි අමාත්‍යාංශයට කැඳවූ විදේශ ලේකම් පාලිත කොහොන ජිනීවා වාර්තාව ගැන සිය දැඩි විරෝධය පල කොට සිටියේය. “ බලාත්කාරයෙන් අතුරුදන් කරවීම් වැඩි උනා ඔබතුමාල කියන්නෙ කොහොමද? රතු කුරුසෙ කියනවා දැන් අතුරුදන් වීම් අඩුයි කියල. මේව කරන්නෙ අපි නෙවෙයි. මානව හිමිකම් කොමසාරිස් කාර්යාලයේ කටයුතු ව්‍යාප්ත කරන්න මමත් සෑහෙන උදවු කරා. දැන් මට ඒ ගැන කණගාටු වෙන්න සිදු වෙලා.” “අනිත් එක රටේ බහුතරයට බටහිර දූත කණ්ඩායම් ගැන විශ්වාසයක් නැත්තෙ යටත් විජිත කාලෙ ලබපු අත්දැකීම් නිසා. කරුණාකරල එක තේරුම් ගන්න…” යටත් විජිත යුගය අරබයා කල මෙම සදහන උරා ගේ මාළු ඌරාගේම පිටේ තබා කපීමට තැත් කිරීමකට සමාන කල හැක. “මානව හිමිකම් ගැන අපේ ස්ථාවරය එදත් අදත් එකයි. ලංකාවෙ ඇතැම් දේශපාලකයන් නිලධාරීන් හා මාධ්‍ය මේ විදියට එක්සත් ජාතීන්ගෙ නිළධාරීන් විබවේචනය කරන කිරිමෙන් වෙන්නෙ මානව හිමිකම් මෙහෙවර තව දුෂ්කර වීමයි. කරුණාකරල වඩාත් සමතුලිත වාතාවරණයක් ඇතිකරන්න” මේ ඇසූ දෙවැනි තානාපති මුළදෑනියා කීය. එහෙත් මානව හිමිකම් වාර්තාවේ කිසිදු අසමතුලිත බවක් ඔහු නුදුටුවේය. “මොනව කරත් අපිට රටේ බහුතර මතයට ගරු කරන්න වෙනවා” විදේශ ලේකම් පිළිතුරු ලෙස කීය. සාකච්ඡාව කෙලවර වුවද සිද්ධිය එතැනින් අවසන් වූයේ නැති. සටන් විරාම ගිවිසුම එකපාර්ශ්විකව අහොසි කිරීමට නව වසරේ ජනවාරි 02 දා ලක් රජය තීන්දු කලේය. ඉටුකිරීම සඳහා තව දුරටත් කාර්යභාරයක් නුවූයෙන් රටින් පිටව යාමට සටන් විරාම නිරීක්ෂක කණ්ඩායම් වලට සිදුවිය. මෙය පක්ෂග්‍රාහී මානව හිමිකම් වාර්තාවේ අතුරු පලයකි. ඊට සිවු දිනකට පෙර ආරක්ෂක ලෙකම් ගෝටාභය රාජපක්ෂ ඩේලිනිවුස් පුවත් පතට කියාසිටිය් සටන් විරාම ගිවිසුම විහිළුවක් බවට පත්ව ඇතිබවයි. සටන් විරාමය අහෝසි කිරීම යුද්ධය වෙනුවෙන් රජයේ ප්‍රධානතම සහාය බලවෙගය වූ ජේවීපීයේ මූලික ඉල්ලීමකි. ජේවීපිය ආර්බර්ට එරෙහිව උද්ඝෝෂනයක් පවා සංවිධානය කලේය. සටන්විරාමය අහෝසි කෙරුන දින සවස ඇමෙරිකානු තනාපති බ්ලේක් ජනාධිපති රාජපක්ෂ වෙනුවෙන් සිය නිවහනේ රාත්‍රී භෝජනයක් පැවැත්වීය. ඔහුගේ පවුලේ සාමාජිකයන්ට අමතරව ලංකාවේ හදිසි සංචාරයක යෙදුන නම් සදහන් නොකල සෙනේට් සභිකයකුද මෙම අවස්ථාවට සහභාගී විය. සටන් විරාම ගිවිසුම අහෝසි කිරිම ජාත්‍යන්තර ප්‍රජාව විසින් බරපතල ලෙස තකනු ඇතැයි බ්ලේක් සැක පහල කරනු ඇසූ ජනාධිපතිවරයා කීවේ එය එල්ටීටීයේ ප්‍රචණ්ඩ ක්‍රියා වෙනුවෙන් දුන් පිළිතුරක් මිස සාම ක්‍රියාදාමයේ අවසානය නොවන බවයි. ජනවා රි 08 දා රජයේ ඇමතිවරයකු වු ද මු දසනායක එල්ටීටීඊ බෝම්බ ප්‍රහාරයකින් මරා දමන ලදී. තෙදිනකට පසු ආධාර කණ්ඩායමේ සම-සභාපති වරු ඇතුළු තානාපති නිලධාරීන් හමුවූ රනිල් වික්‍රමසිංහ සටන් විරාමය අහෝසිකිරීම දැඩි ලෙස විවේචනය කරමින් උතුරේ විශාල මෙහෙයුමක් සඳහා රජය සූදානම් වන බවත් මෙමගින් දස දහස් ගණනක් අතුරුදන්වීමට හා අවතැන් වීමට ඉඩ ඇති බවත් කියා සිටියේය. ඔහු තව දුරටත් පෙන්වා දුන්නේ මෙමඟින් ලංකාවේ බහු-වාර්ගික අනන්‍යතාව අවදානමට ලක් වනු ඇති බවයි. බටහිර සංස්කෘතිය උසස්කොට තැකූ නාගරික පදනමකින් යුත් ලිබරල් වාදී යූඇන්පිය බටහිර කඳවුරට පක්ෂපාතී ස්ථාවරයක් දැරීය. දෙමල ජාතික සන්ධානය එල්ටීටීඊය වෙනුවෙන් සෘජුවම පෙනී සිටීම හා රවුෆ් හකීම්ද තමිල් සෙල්වම් ගේ මරනය ගැන අයථා ලෙස ශෝක වීම තුලින් සිංහල ජාතිකවාදීන් ඇතිකොට ගත් හැඟීම නම් දේශපාලන විසඳුමක් ලෙස අදහස් කෙරෙන්නේ ගෞරවනීය සහයෝගිතාවයෙන් ජීවත් වීම නොව මහ ජාතිය යටපත් කොට තම ‘සීමාව ඉක්මවූ’ අරමුණු ඉටුකොට ගැනීමට සුළු ජාතීන් තුල වූ අභිප්‍රාය බවයි. මෙහි අතුරු ඵලය වූයේ අනාගතයේ සිංහල ජාතිකවාදය වඩාත් ශක්තිමත් වීමය. අනතුරක් හමුවේ එක්සත් වීම වර්ග වාදයක් නොව ඕනෑම නිරෝගී ශිෂ්ඨචාරයක ලක්ෂණයක් බව ඉතිහාසයේ එමට උදාහරණ ඇත. එසේ වුවද සාකච්ඡාව අවසානයේ ඇමෙරිකානු තානාපති ඇති කොටගත් හැඟීම නම් උපකල්පන මත රජය විවේචනය කරනු විනා සර්ව පාක්ෂික සමුළුව තුලින් දෙශපාලන විසඳුමකට එලැඹීමට යූඑන්පීය ද ප්‍රමානවත් දායකත්වයක් නොසපයන බවය. විසඳුමක් ඉදිරිපත් විය යුත්තේ තම රජයක් හරහා පමනක් බව වික්‍රමසිංහ සිතූ සැටියකි. පෙබරවාරි 01 දා ජිනීවාහි පැවත් මානව හිමිකම් සමුළුවේදී ලංකාණ්ඩුවේ නියෝජිත මහාචාර්ය රජීව් විජේසිංහ විසින් ලුයිස් ආර්බර්ගේ පක්ෂාග්‍රාහී මානව හිමිකම් වාර්තාව දැඩි විවේචනයට ලක් කරන ලදී. ලංකාවට එක්සත් ජාතීන්ගේ නිරීක්ෂක කණ්ඩායමක් එවීමට විරෝධය පලකල හේ වොෂින්ටනය ආර්බර්ට අවවාද කලයුතු යයි කියා සිටියේය. විශේෂයෙන්ම ඔහු පෙන්වා දුන්නේ ලක් රජය හා එල්ටීටීය සමාන කොට සලකමින් දෙසතියකයට පෙර ඈ නිකුත් කල නිවේදනයෙන් ත්‍රස්තවාදී සංවිධානයට අනවශ්‍ය පිළිගැනිමක් ලබා දී ඇති බවය. ලංකාවේ මානව හිමිකම් කොමිසම සමඟ කටයුහු කිරීමට ඇගේ අකමැත්ත පිළිගත නොහැකි බවත් ඈ එල්ටීටීයට වාසි සහගත ලෙස කටයුතු කරන බවත් විජේසිංහ වැඩිදුරටත් චෝදනා කලේය. ඇමෙරිකානුවන්ගේ ප්‍රතිචාරය වූයේ මෙවැනි සතුරු ආකල්පය ලංකාවේ ජාත්‍යන්තර ප්‍රතිරූපයට හානිදායක වනු ඇති බවයි. මානව හිමිකම් වාර්තාව මත හටගත් ආරවුල ලංකාවේ ප්‍රතිරූපයට වඩා බටහිර න්‍යායපත්‍රයට නම් බොහෝ හානිදායක වූ බව ඇමෙරිකාවට පෙනී ගියේ  සතියක් ගතවීමෙන් අනතුරුවයි. පැරණි යුගොස්ලාවියාවට අයත් කොසෝවෝ රාජ්‍යය බටහිර බලවතුන්ගේ පූර්න ආශීර්බවාදය මත සර්බියාවෙන් වෙන්ව ස්වාධීනත්වය ප්‍රකාශ කිරීමට සූදානම් වෙමින් සිටි පෙබරවාරි 11 දා නැවත බෝගොල්ලාගම හමුවූ ඇමෙරිකානු තානාපති ඒවෙනුවෙන් කැදවීමට නියමිත එක්සත් ජාතීන්ගේ චන්ද විමසීමේදී ලංකාවේ සහාය ඉල්ලා සිටියේය. එක්සත් ජනපදය කොසෝවෝ ස්වාධීනත්වය උතුරේ ඊලාම් රාජ්‍යයක් සඳහා වන ඉල්ලීම හා සම තත්වයේ නොසලකන බවත් ලංකාවේ භෞමික අඛන්ඩතාවට වොෂිඉන්ටනය ගරුකරන බවත් බ්ලේක් පුන පුනා කීවද බෝගොල්ලාගම ඒ හැටි තැකීමක් කලේ නැත. ඔහු කියා සිටියේ මෙය ප්‍රතිපත්තිමය කරුණක් හෙයින් ඇමෙරිකාවේ ඉල්ලීම සලකා බැලීම සඳහා කැබිනට් මණ්ඩලයට ඉදිරිපත් කරන බවයි. සර්බියාවේ දැඩි විරෝධය මත කොසෝවෝ රාජ්‍යය පෙබරවාරි 18 ද ස්වාධීනත්වය ප්‍රකාශ කලාය. අයුතු බටහිර මැදිහත් වීම හෙලා දකිමින් සර්බ්වරු රට පුරා දැඩි විරෝධතාවක් දියත් කලහ. වොෂින්ටනයේ බලවත් කණස්සල්ලට හේතුවෙමින් පෙබරවාරි 18 දා ලක් රජය කියා සිටියේ කොසෝවෝ ස්වාධීනත්වය එක්සත් ජාතීන්ගේ ප්‍රඥාප්තිය උල්ලංඝනයක් බවත්, කොසෝවෝවට සර්බියාවෙන් වෙන්ව යාමට ඉඩදීම වැරදි උදාහරනයක් බවත් ඒ හේතුවෙන් තමා නව රාජ්‍යය පිළි නොගන්නා බවත්ය. ඊලාම් රාජ්යයක් සඳහා සටන් වදින එල්ටීටීඊයට දේශපාලන වාසියක් අත්කර නොදීමේ අදිටනත්, ජනවාර්ගික ගැටළුවට මැදිහත් වෙමින් තමා අමනාපයට පත්කල බටහිර බටහිර කඳවුරට අභියෝගයක් එල්ල කිරීමේ ආකල්පයත් හැරුන විට ලංකාවේ මෙම තීරණයට පදනම් වූ තවත් වැදගත් හේතුවක් තිබිණ. ඒ සර්බියාවේ ප්‍රධාන අනුග්‍රාහකයා වූ ක්‍රෙම්ලිනය කුපිත නොකරවීමේ අවශ්‍යතාවයයි. ඉදිරියේ එලැබීමට නියමිත දුෂ්කර කාල සීමාවේදී ආරක්ෂක මණ්ඩලය තුල නිශේධ බලය හිමි රුසියාවේ හොඳ හිත තමාට ඉතා වැදගත් බව කොලඹ රජය මනාව දැන සිටියේය.